Raymond Bass

Raymond Bass (født 15. januar 1910 i Chambersville, Calhoun County, Arkansas, USA, død 10. mars 1997 i California, USA) var en amerikansk gymnast og olympisk mester, samt admiral i den amerikanske marinen. Han deltok i Sommer-OL 1932 hvor han tok gull i grenen tauklatring."1932 Summer Olympics – Los Angeles, United States – Gymnastics"    databaseOlympics.com (engelsk) Dette var forøvrig siste gang tauklatring var olympisk øvelse etter å ha stått på programmet siden starten i 1896.

Bass gjorde parallelt med sin idrettsinnsats også militær karriere, og tjenestegjorde som admiral og skipper på ubåt under andre verdenskrig. Han var den eneste amerikanske ubåtskipper som overlevde to oppdrag i Japanhavet. For sin innsats ble han belønnet med 2 Navy Cross som er den høyeste utmerkelse som kan gis av Marinedepartementet i USA, Legion of Merit, Silver Star og Bronze Star. I fredstid hadde han kommando over en flåte på 55 ubåter. Etter å ha avsluttet sin militære karriere i marinen i 1959 fortsatte han sin karriere i det private næringsliv.

Bass døde i 1997, 87 år gammel.

 Referanser 

 Eksterne lenker 

 Intervju med Raymond Bass fra 1988 (engelsk)

Kategori:Admiraler fra USA
Kategori:Offiserer i U.S. Navy
Kategori:Turnere fra USA
Kategori:Silver Star
Kategori:Bronze Star
Kategori:Olympiske mestere for USA
Kategori:Medaljevinnere under Sommer-OL 1932
Kategori:Deltakere for USA under Sommer-OL 1932
Kategori:Gymnaster under Sommer-OL 1932
Kategori:Personer fra Calhoun County i Arkansas
Kategori:Fødsler i 1910
Kategori:Dødsfall i 1997
Kategori:Olympiske medaljevinnere i gymnastikk
Kategori:Artikler i sjøfart-prosjektet